Maeve Binchy

Maeve Binchy Snell (født 28. mai 1940 i Dalkey i grevskapet Dublin (dagens Dún Laoghaire–Rathdown) i Irland, død 30. juli 2012 i Dublin) var en irsk journalist og forfatter. Hun var en meget allsidig og produktiv forfatter som skrev romaner, drama, noveller, og avisartikler. Hun huskes for sitt varme og ofte humoristiske blikk på småbylivet i Irland, for sine karakterbeskrivelser, samt for sin interesse for det menneskelige vesen og psyke. Bøkene hennes har blitt oversatt til rundt 37 språk, og har blitt solgt i over 40 millioner eksemplarer verden over.

Bakgrunn 
Binchy vokste opp som den eldste i en søskenflokk på fire. Hennes bror William Binchy er jusprofessor ved Trinity College i Dublin. Søskenflokken teller ytterligere to søstre, Renie og Joan Ryan. Hennes onkel var historikeren D. A. Binchy (1899–1989).

Maeve Binchy studerte ved University College Dublin, hvor hun tok adjunkteksamen i historie. Hun arbeidet deretter som lærer i fransk, latin og historie ved ulike pikeskoler, inntil hun begynte som journalist i The Irish Times.

I 1982 utkom hennes første roman, Light a Penny Candle. Bøkene Circle of Friends, Tara Road og How About You har blitt filmatisert; i tillegg bygget den danske filmen Italiensk for begyndere på Binchys roman Evening Class. To andre bøker – The Lilac Bus og Echoes – dannet utgangspunktet for TV-serier.

Hun skrev også blant annet noveller, skuespill og faktabøker.

Da hun døde i 2012 sørget mange irer over tapet av en av landets høyest elskede forfattere.

Bibliografi

Romaner 
 1982: Light a Penny Candle
 1985: Echoes
 1987: Firefly Summer
 1988: Silver Wedding
 1990: Circle of Friends
 1992: The Copper Beech
 1994: The Glass Lake
 1996: Evening Class
 1998: Tara Road
 2000: Scarlet Feather
 2002: Quentins
 2004: Nights of Rain and Stars
 2006: Whitethorn Woods
 2008: Heart and Soul
 2010: Minding Frankie
 2012: A Week in Winter

Novellesamlinger 
 1978: Central Line
 1980: Victoria Line
 1981: Dublin 4
 1983: London Transports
 1984: The Lilac Bus
 1990: Story Teller: Collection of Short Stories
 1993: Dublin People
 1996: Cross Lines
 1996: This Year It Will Be Different: And Other Stories
 1998: The Return Journey

Kortromaner 
 2002: The Builders
 2006: Star Sullivan
 2012: Full House

Sakprosa 
 1970: My First Book
 1999: Aches and Pains
 2006: A Time to Dance
 2008: The Maeve Binchy Writer's Club

Drama 
 2005: Deeply Regretted By ...

Referanser

Eksterne lenker 
 
 
 Maeve Binchy hos The Irish Times
 «When Beckett met Binchy»
 Intervju med Jana Siciliano hos BookReporter.com

Irske forfattere
Personer fra County Dublin